Дейли Блинд

Дейли Блинд (нидерл. Daley Blind; 9 наурыз 1990 жыл, Амстердам) — сол қапталдағы қорғаныс шебіндегі голандиялық ойыншы. Қазіргі таңда испаниялық "Жирона" клубының сапында және Нидерланд Ұлттық футбол құрамасында өнер көрсетеді. Дайли Блинд аты әлемге танымал, бұрында "Аякс" футбол клубының футболшысы болған Данни Блиндтың ұлы. Блинд "Аякстың" жастар құрамасынан өсіп, "Гронингенге" жалға берілгеннен кейін негізгі құрам ойыншысы болды және клубпен қатарынан төрт Эредивизи чемпионатын жеңіп алды. 2014 жылдың қыркүйегінде ол "Манчестер Юнайтедке" 13,8 миллион фунтқа ауысып, сол клубтың құрамында төрт кубок, оның ішінде Англия Кубогы, Англия Лигасы Кубогы және УЕФА Еуропа Лигасын жеңіп алған команданың құрамында ойнады. 2018 жылдың жазында Блинд "Аякске" оралып, сол маусымда бесінші Эредивизи чемпиондығы мен алғашқы Нидерланд кубогын иеленді. Ол тағы екі Эредивизи чемпионатын жеңіп алғаннан кейін "Баварияға" ауысып, онда алты айлық келісімшарт аясында Бундеслиганы жеңіп алды. 2023 жылы Блинд испанияның "Жирона" клубымен келісімшарт жасады. 2013 жылдан 2024 жылға дейін Нидерландтың ұлттық құрамасында ойнап, Блинд 100-ден астам матчта өнер көрсетті. Ол 2014 жылғы әлем біріншілігінде үшінші орын алған Нидерланд құрамасының мүшесі болды және кейінірек ЕУРО-2020, 2022 жылғы әлем біріншілігіне және ЕУРО-2024 турнирлеріне қатысты. Клубтық мансабы "Аякс" Дейлидың әкесі футболшы болған соң, баласы әкесінін жолын қуып футболшы болады. 1998 жылы Блинд амстердамдық "Аякс" футбол мектебіне барады. "Аякс" футбол клубымен Дейли ең алғаш рет кәсіби келісім шартын 2007 жылы 28 наурыз күні құрады. Келісім шарт бойынша Дейли Блинд "Аякс" сапында 3 жыл өнер көрсету керек болды. 2008 жылдың 7 желтоқсанында Блинд "Аякстың" негізгі құрамында алғаш рет "Волендамға" қарсы қонақта өткен матчта өнер көрсетті. Ол бірден әсер қалдырып, "Волендам" қорғаушысынан бұрыштама добын алып, сол бұрыштамадан Ян Вертонген "Аяксқа" жеңіс голын соқты. 2008 жылдың 19 желтоқсанында ол келісімшартын ұзартты, ол бойынша "Аякс" құрамында 2013 жылдың 30 маусымына дейін қалатын болды. "Гронингем" 2010 жылы 5 қаңтарда қыстағы трансферлік кезеңде ол 2009–10 маусымының қалған бөлігіне "Гронингенге" жалға берілді. "Гронингенде" Блинд көбінесе оң жақ қорғаушы ретінде ойнады. "Аякс" оны 1,5 миллион еуроға тұрақты түрде "Гронингенге" сатпақ болды, бірақ бұл ауысым іске аспады. "Манчестер Юнайтед" сапында Дейли 90 ойын ойнап 4 гол соғады. спаында, 2017 жыл]] Блинд келісімшартқа қол қойғаннан кейін 13 күн өткен соң алғаш рет алаңға шықты, толық 90 минут ойнап, "Манчестер Юнайтед" Олд Траффордта "Куинз Парк Рейнджерс" командасын 4:0 есебімен жеңіп, маусымдағы алғашқы жеңісін тойлады. Клуб үшін алғашқы голын 20 қазанда "Вест Бромвич Альбион" қақпасына соғады. 16 қарашада Блинд Латвияға қарсы Нидерланд құрамасының УЕФА Евро-2016 іріктеу матчында жарақат алып, 2014 жылдың қалған бөлігінде "Манчестер Юнайтед" құрамына орала алмады. 2015 жылдың 11 қаңтарында Блинд командаға қайта оралып, Олд Траффордта "Саутгемптонға" қарсы 0:1 есебімен жеңілген ойында қорғаныста ойнады. 8 ақпанда жарақат уақытында "Вест Хэмге" қарсы 1:1 есебімен тең ойында "Манчестер Юнайтед" үшін соңғы сәтте теңестіріп гол соқты. "Аякс" (оралу) 2018 жылы 17 шілдеде "Манчестер Юнайтед" пен "Аякс" Блиндтің "Аяксқа" төрт жылдық келісімшартпен оралуына келісіп, трансферлік сомасы €16 миллион және қосымша шарттармен толықтырулар туралы хабарлады. 2018 жылы 16 желтоқсанда Блинд орталық қорғаушы позициясында ойнап, "Де Графсхапты" 8–0 есебімен жеңген матчта өзінің алғашқы хет-тригін жасады. 2020 жылы тамызда Блинд маусым алдындағы жолдастық кездесуде есінен танып қалып, жаттығуға оралу алдында медициналық тексерістен өтетін болды. 2022 жылы 27 желтоқсанда Блинд пен "Аякс" өзара келісіммен оның келісімшартын тоқтатып, Блинд клубтан еркін агент ретінде кетті. "Бавария" 2023 жылы 5 қаңтарда Блинд маусымның соңына дейін келісімшарқа қол қойып, Бундеслиганың "Бавария" клубына қосылды. "Жирона" 2023 жылы 7 шілдеде Блинд екі жылдық келісімшартпен Ла Лиганың "Жирона" клубына қосылды. 2023 жылы 12 тамызда ол клуб сапында алғашқы ойынын "Реал Сосьедадқа" қарсы 1:1 есебімен тең аяқталған матчта өткізді. 2024 жылы 3 қаңтарда Блинд "Жирона" үшін алғашқы голын "Атлетико Мадридті" 4:3 есебімен жеңген ойында соқты. Жеке өмірі Дейли Блинд "Аякстың" бұрынғы қорғаушысы және Нидерланд ұлттық құрамасының бұрынғы менеджері Дэнни Блиндтың ұлы. Дейли Блинд 2019 жылы қазан айында ұлды болды. 2019 жылдың 21 желтоқсанында Блиндке миокардит диагнозы қойылғаны және оған имплантталатын кардиовертер-дефибриллятор орнатылғаны белгілі болды. Статистика Клуб 2024 жылғы 6 қарашасындағы жағдай бойынша Ұлттық құрама Жетістіктері Аякс * Нидерланд чемпионы (7): 2010/11, 2011/12, 2012/13, 2013/14, 2018–19, 2020–21, 2021–22 * Нидерланд кубогының иегері (2): 2018–19, 2020–21 * Нидерланд Суперкубогының иегері (2): 2013, 2019 Манчестер Юнайтед * Англия кубогының иегері (1): 2015–16 * Англия Лига кубогының иегері (1): 2016–17 * Англия Суперкубогының иегері (1): 2016 * УЕФА Еуропа Лигасының иегері (1): 2016–17 Бавария * Германия чемпионы (1): 2022–23 Нидерланд * Әлем Чемпионатының қола жүлдегері: 2014 * УЕФА Ұлттар Лигасының финалисты: 2018–19 Дереккөздер